Il-Ħadd, 6 ta' Jannar 2019: Omelija waqt Quddiesa f'għeluq l-20 anniversarju tal-episkopat tan-Nunzju Appostoliku Mons. Alessandro D'Errico. L-omelija tal-Arċisqof Charles J. Scicluna – Fil-Konkatidral ta' San Ġwann, il-Belt Valletta Jiena u nawgura lill-Eċċellenza Tiegħu fl-20 anniversarju mill-ordinazzjoni tiegħu bħala isqof minn idejn il-Qaddis Papa Ġwanni Pawlu II, l-ewwel nett wgħedtu t-talb ta' kull wieħed u waħda minnha. It-tieni fakkartu li l-Papa Ġwanni Pawlu II, 20 sena ilu, meta ordna lin-Nunzju tagħna u lil sħabu bħala isqfijiet, kien tkellem dwar Ġesù bħala d-dawl tal-ġnus. Illum dan irridu niċċelebraw fl-Epifanija: Ġesù li jiddi bħala dawl għall-ġnus. Il-Papa 20 sena ilu kien tkellem ukoll dwar id-dlamijiet li jaħkmu l-qalb tal-bniedem, id-dlamijiet li jaħkmu d-dinja. Imma l-Mulej li jiddi fid-dinja huwa d-dawl li jiddi fid-dlam. Hu jistedinna biex nilqgħu dan id-dawl u jagħtina l-għarfien tal-fidi. Dakinhar il-Papa kien kellem direttament lill-Mons. Alessandro D'Errico u peress li kien bagħtu Nunzju fil-Pakistan, talbu li lill-poplu tal-Pakistan iwassallu l-viċinanza tal-Papa u l-imħabba tal-Knisja. Imma f'dawn l-20 sena r-rieda ta' Alla bagħtitu wkoll bħala Nunzju Appostoliku fil-Bosnia Herzegovina, Montenegro, fil-Croatia u llum fostna. Nitolbu għalih u nitolbu wkoll għalina biex aħna nilqgħu l-istedina li fil-qalb tagħna nġorru dan id-dawl li hu d-dawl ta' Ġesù u li bid-dawl ta' Ġesù fil-qalb tagħna u bil-mod kif inħarsu lejn xulxin, aħna nilmħu l-wiċċ ta' Kristu f'kull persuna li niltaqgħu magħha. Arċisqof ta' Malta
Nitolbu biex il-ministeru tiegħek ikompli jkun dawl għall-ġnus